《过智海呈陈无已》
宋代·吴则礼

暂展经奁试茗芽，共怜日日困尘沙。
木鱼梦觉响晴景，铁凤雨余翔落霞。
漠漠清香萦暮竹，萧萧宴几近幽花。
道人槌拂总无用，身世俱忘鬓已华。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。